Leeds United F.C.

***Leeds United F.C.*** ir profesionāls Anglijas futbola klubs no Līdsas Rietumjorkšīrā. Klubs šobrīd (2025) spēlē Anglijas futbola Premjerlīgas turnīrā. Mājas spēles aizvada *[[Elland Road]]* stadionā.

Biežākās kluba iesaukas ir *The Whites* (baltie), *United* (apvienotie) un *The Peacocks* (pāvi), pēdējā no tām cēlusies no *Elland Road* vecā nosaukuma, *The Old Peacock Ground*. Lai arī kluba nosaukums iekļauj "AFC", šobrīd uz kluba emblēmas attēloti burti "LUFC".

Klubs lielāko daļu sava pastāvēšanas laika ir atradies Anglijas futbola līgas sistēmas augšējā līmenī. Tas dibināts pēc tam, kad 1919. gadā tika likvidēts iepriekšējais Līdsas klubs *Leeds City*. 1960. un 1970. gados Dona Revī vadībā *Leeds* divreiz uzvarēja Pirmajā divīzijā, FA kausā, Līgas kausā un divreiz Starppilsētu gadatirgu kausā. Nozīmīgu lomu komandas panākumos spēlējis pussargs Billijs Bremners, kurš no 1965. līdz 1976. gadam bija arī komandas kapteinis. Pēc šiem panākumiem Revī tika piedāvāts vadīt Anglijas izlasi un viņš pameta klubu. 1982. gadā komanda izkrita uz Otro divīziju un neatgriezās augstākajā līmenī līdz pat 1990. gadam, kad to vadīja Hauards Vilkinsons. *Leeds* pēc divām sezonām 1992. gadā kļuva par līgas čempioniem. 1990. gados un 2000. gadu sākumā *Leeds* regulāri cīnījās par līgas pozīcijām, kuras ļāva kvalificēties Eiropas klubu turnīriem. Tajos komandai izdevās divas sezonas pēc kārtas sasniegt pusfinālu UEFA kausā un Čempionu līgā. Tomēr pēc smagām finansiālajām problēmām un apjomīgas spēlētāju pārdošanas *Leeds* izkrita no Premjerlīgas un trīs gadus vēlāk arī no čempionāta. Pēc trim sezonām Pirmajā līgā komanda atgriezās čempionātā, kvalificējoties 2009.—2010. gada sezonas pēdējā dienā. 2019.—2020. gada sezonā uzvarēja čempionātā un atgriezās Premjerlīgā.

*Leeds United* ir vienīgā profesionālā futbola komanda pilsētā, tāpēc tai ir liels un lojāls fanu klubs. Nesenas interneta aptaujas liecina, ka tas ir viens no pieciem atbalstītākajiem klubiem Anglijā.

## Komandas sastāvs

## Derbiji

Par *Leeds United* galvenajiem konkurentiem tiek plaši uzskatīta *[[Manchester United FC|Manchester United]]* komanda. Tā kā šīs pilsētas ir lielākās vēsturiskajās Jorkšīras un Lankašīras grāfistēs, naidīgums starp šiem reģioniem aizsākās Rožu karu laikā, lai gan nesenāki saspīlējumi starp futbola klubiem aizsākās 20. gadsimta sešdesmitajos gados un ikonisko treneru Dona Revija un Meta Bazbija vadībā. Sāncensība ir raksturota kā viena no sīvākajām pasaules futbolā un visintensīvākā un neizskaidrojamākā Anglijā. Mančestras treneris Alekss Fergusons raksturoja Līdsas *Elland Road* stadionu kā "naidīgu" un "biedējošu" un norādīja, ka spēļu spriedze starp abiem klubiem pārsniedza pat spēles ar *[[Liverpool FC]]* komandu. Klubi ir sacentušies par līgas tituliem un kausiem 20. gadsimta sešdesmitajos, septiņdesmitajos, deviņdesmitajos gados un 2000. gadu sākumā; savukārt tādi spēlētāji kā Džonijs Džailzs, Gordons Strahans un Eriks Kantonā ir guvuši lielus panākumus pēc pāriešanas no viena kluba uz otru.

## Sasniegumi
* **Anglijas futbola augstākais līmenis** (līdz 1992. gadam **Pirmā divīzija**; tagad — **[[Anglijas futbola Premjerlīga|Premjerlīga]]**)
** Čempioni (3): 1968–69, 1973–74, 1991–92
** Vicečempioni (5): 1964–65, 1965–66, 1969–70, 1970–71, 1971–72
* **Anglijas futbola 2. līmenis** (1893.—1992. **Otrā divīzija**; 1992.—2004. **Pirmā divīzija**; tagad — ***[[Anglijas futbola čempionāts|Championship]]***)
** Čempioni (5): 1923–24, 1963–64, 1989–90, 2019–20, 2024–25
** Vicečempioni (3): 1927–28, 1931–32, 1955–56
* **[[FA kauss]]**
** Kausa ieguvēji (1): 1971–72 
** Finālisti (3): 1964–65, 1969–70, 1972–73
* **[[Anglijas Līgas kauss]]**
** Kausa ieguvēji (1): 1967–68
** Finālisti (1): 1995–96
* ***[[FA Community Shield]]*** (līdz 2001. gadam — *Charity Shield*)
** Kausa ieguvēji (2): 1969, 1992
* **[[UEFA Čempionu līga|Eiropas čempionvienību kauss / UEFA Čempionu līga]]**
** Finālisti (1): 1974–75
* **[[UEFA Kausu ieguvēju kauss]]**
** Finālisti (1): 1972–73
* **Starppilsētu gadatirgu kauss**
** Kausa ieguvēji (2): 1967–68, 1970–71
** Finālisti (1): 1966–67

## Atsauces

## Ārējās saites

* 

* Sky Sports 
* ESPNsoccernet 
* Leeds fanu klubs
* Leeds Utd Mad
* 'Loiners of Leeds United' Pilns saraksts ar Līdsā dzimušajiem komandas spēlātājiem.